पर्यटन मंत्री उत्तराखण्ड ने प्रदेश में धार्मिक पर्यटन एवं साहसिक पर्यटन तथा मेडिकल पर्यटन के साथ योगा, आयुर्वेद एवं पंचकर्म आदि को विकसित करने की ओर केन्द्रीय पर्यटन मंत्री का ध्यान आकृष्ट किया। उन्होंने कहा कि देवभूमि उत्तराखण्ड में धार्मिक पर्यटन के अन्तर्गत माता भगवती की उपासना के लिए शाक्त सर्किट, भगवान शंकर के पूजास्थल पंचकेदार, जागेश्वर तथा शिवजी के अन्य मंदिरों को विकसित करते हुए शैव सर्किट, पंच बद्री तथा भगवान विष्णु के मंदिर विकसित करते हुए वैष्णव सर्किट, साथ ही प्रसिद्ध तीर्थ स्थल श्री कलविष्ट दाना, नागराज एवं गोलू गैराड धाम को विकसित करने के लिए धन की मांग की।